Държавен вестник, бр. 19, 2011 г., стр. 97

БРОЙ  19	
Д Ъ Р Ж А В Е Н  В Е С Т Н И К 	
СТР.  97  
(3) В случаите, когато документацията по 
проекта е в голям обем и е невъзможно да 
бъде изпратена, органите и институциите по 
ал. 2 се уведомяват писмено за условията и 
мястото за предварително запознаване с про­
екта. Съобщението за условията и мястото 
за предварително запознаване с проекта се 
поставя и на интернет страницата на Минис­
терството на културата.
(4) Заинтересуваните ведомства, областни 
управители, общини и други институции из­
пращат становище по проекта в Министер­
ството на културата в едномесечен срок от 
получаване на искането.
(5) Проектът по ал. 1 се счита за съгласуван 
без бележки, когато не е получено становище 
в срока по ал. 4.
Чл. 22. (1) На заседанието на Специали­
зирания експертен съвет проектът на план 
за опазване и управление се представя от 
изпълнителя. Въз основа на представените 
становища след проведени обсъждания Спе­
циализираният експертен съвет предлага на 
министъра на културата да издаде заповед за: 
1. утвърждаване на плана; 
2. утвърждаване на плана след отразяване 
в определен срок на бележки и предложения 
по него;
3. връщане на плана за преработване.
(2) При изразено на заседанието особено 
мнение по становището на Специализирания 
експертен съвет то не се приема, ако не бъде 
мотивирано и депозирано писмено в Минис­
терството на културата в 3-дневен срок.
(3) В 15-дневен срок от утвърждаването 
на протокола на Специализирания експертен 
съвет министърът на културата:
1. приема със заповед плана за опазване и 
управление – в случаите по ал. 1, т. 1;
2. изпраща на възложителя, съответно на 
изпълнителя, копия от протокола, становища­
та, бележките и предложенията за отразяване 
в определения срок – в случаите по ал. 1, т. 2;
3. връща плана за преработване – в слу­
чаите по ал. 1, т. 3.
Чл. 23. (1) В тримесечен срок от внасянето 
на проекта на плана за опазване и управление 
на недвижима културна ценност по чл. 81, ал. 3 
ЗКН общината организира разглеждането на 
плана на заседание на Обществения съвет за 
закрила на културното наследство (ОСЗКН), 
създаден по реда на чл. 17, ал. 1, т. 2 ЗКН.
(2) Най-малко 60 дни преди внасянето на 
проекта на заседание на ОСЗКН в случаите, 
когато възложител е кметът на общината, 
планът се изпраща до:
1. Министерството на културата за стано­
вище от Специализирания експертен съвет 
по чл. 64, ал. 2 ЗКН;
2. други заинтересувани ведомства, област­
ни управители, общини и други институции 
по преценка.
(3) В случаите, когато документацията по 
проекта е в голям обем и е невъзможно да 
бъде изпратена, органите и институциите по 
ал. 2, т. 2 се уведомяват писмено за условията 
и мястото за предварително запознаване с 
проекта. Съобщението за условията и място­
то за предварително запознаване с проекта 
се публикува и на интернет страницата на 
общината.
(4) Заинтересуваните ведомства, областни 
управители, общини и други институции из­
пращат становище по проекта в общината в 
двумесечен срок от получаване на искането. 
(5) Проектът по ал. 1 се счита за съгласуван 
без бележки, когато не е получено становище 
в срока по ал. 4.
Чл. 24. (1) На заседанието на ОСЗКН 
проектът на план за опазване и управление 
се представя от изпълнителя. Въз основа на 
представените становища след проведени 
обсъждания ОСЗКН предлага на общинския 
съвет да вземе решение за: 
1. приемане на плана; 
2. приемане на плана след отразяване в 
определен срок на бележки и предложения 
по него;
3. връщане на плана за преработване.
(2) При изразено на заседанието особено 
мнение по становището на ОСЗКН то не се 
приема, ако не бъде мотивирано и депозирано 
писмено в общината в 3-дневен срок.
(3) В 15-дневен срок след излизане на ре­
шението на общинския съвет общината: 
1. изпраща на възложителя, съответно на 
изпълнителя, копия от протокола – в случаите 
по ал. 1, т. 1;
2. изпраща на възложителя, съответно на 
изпълнителя, копия от протокола, становища­
та, бележките и предложенията за отразяване 
в определения срок – в случаите по ал. 1, т. 2;
3. връща плана за преработване – в слу­
чаите по ал. 1, т. 3.
Чл. 25. (1) Възложителят изпраща ек­
земпляр от приетите планове за опазване и 
управление на:
1. Националния институт за недвижимо 
културно наследство;
2. общината, на чиято територия се намира 
недвижимата културна ценност – предмет на 
плана;
3. органа на управление на недвижимата 
културна ценност – предмет на плана.
(2) Плановете за опазване и управление се 
публикуват в резюме на интернет страница­
та на съответната община или на интернет 
страницата на Министерството на културата 
в 14-дневен срок от приемането им или се 
поставят на официалното табло за обявления 
на съответната администрация.
Чл. 26. Нов план за опазване и управление 
може да се възлага след изтичане действието 
на приет предходен план.